text: Slut med radio Charlie 
  27 februar 2015 kl. 18.19
  24 år sendte radio Charlie i Varde. Fra mandag overtager Vejle Lokal Radio frekvenserne.
  Vejle Lokal Radio ? eller VLR i daglig tale ? er en del af Jysk-Fynske Medier.
  - Udviklingen på radiomarkedet er sådan, at det kræver en stadig større indsats både med hensyn til indhold og teknik, hvis man skal være i stand til at konkurrere på det kommercielle radiomarked. Her har det været afgørende for mig at sikre, at Varde fortsat har en stærk spiller i æteren med rødder i lokalområdet. Det mål har vi heldigvis kunnet opnå takket være aftalen med Jysk-Fynske Medier, siger direktør Niels-Henrik Iversen, der som indehaver af reklamebureauet Vestmedia også har ejet Radio Charlie.
  Hver time fra klokken seks om morgenen til kl. 18 vil VLR sende lokalnyheder fra Varde-området.
  